title: Decizia (UE) 2020/400 a reprezentanților guvernelor statelor membre din 11 martie 2020 de numire a unui avocat general la Curtea de Justiție

text:
                  16.3.2020

                  RO

                  Jurnalul Oficial al Uniunii Europene

                  L 79/1

         DECIZIA (UE) 2020/400 A REPREZENTANȚILOR GUVERNELOR STATELOR MEMBRE
         din 11 martie 2020
         de numire a unui avocat general la Curtea de Justiție
         REPREZENTANȚII GUVERNELOR STATELOR MEMBRE ALE UNIUNII EUROPENE,
         având în vedere Tratatul privind Uniunea Europeană, în special articolul 19,
         având în vedere Tratatul privind funcționarea Uniunii Europene, în special articolele 253 și 255,
         întrucât:

                     (1)

                     În temeiul articolelor 7 și 8 din Protocolul nr. 3 privind Statutul Curții de Justiție a Uniunii Europene și ca urmare a decesului domnului Yves BOT, este necesar să se procedeze la numirea unui avocat general la Curtea de Justiție pentru durata rămasă a mandatului domnului Yves BOT, respectiv până la 6 octombrie 2024.

                     (2)

                     Pentru postul care a devenit vacant a fost propusă candidatura domnului Jean RICHARD DE LA TOUR.

                     (3)

                     Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Jean RICHARD DE LA TOUR de a exercita funcția de avocat general la Curtea de Justiție,

               ADOPTĂ PREZENTA DECIZIE:

            Articolul 1
            Domnul Jean RICHARD DE LA TOUR este numit în funcția de avocat general la Curtea de Justiție pentru perioada cuprinsă între 23 martie 2020 și 6 octombrie 2024.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 11 martie 2020.

                  Președintele

               M. CLAUSS


title: Decizia (PESC) 2020/401 a Comitetului politic și de securitate din 12 martie 2020 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2019/1988 (ATALANTA/1/2020)

text:
                  16.3.2020

                  RO

                  Jurnalul Oficial al Uniunii Europene

                  L 79/2

         DECIZIA (PESC) 2020/401 A COMITETULUI POLITIC ȘI DE SECURITATE
         din 12 martie 2020
         privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2019/1988 (ATALANTA/1/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6 alineatul (1),
         întrucât:

                     (1)

                     În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte deciziile relevante privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumit în continuare „comandantul forței UE”).

                     (2)

                     La 26 noiembrie 2019, COPS a adoptat Decizia (PESC) 2019/1988 (2) de numire a contraamiralului de flotilă José VIZINHA MIRONES în calitatea de comandant al forței UE.

                     (3)

                     Comandantul operației UE a recomandat numirea contraamiralului Ignacio VILLANUEVA SERRANO în calitatea de nou comandant al forței UE începând cu 17 martie 2020.

                     (4)

                     La 21 februarie 2020, Comitetul militar al UE a sprijinit recomandarea respectivă.

                     (5)

                     Prin urmare, Decizia (PESC) 2019/1988 ar trebui abrogată.

                     (6)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

               ADOPTĂ PREZENTA DECIZIE:

            Articolul 1
            Contraamiralul Ignacio VILLANUEVA SERRANO este numit în calitatea de comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) începând cu 17 martie 2020.

            Articolul 2
            Decizia (PESC) 2019/1988 se abrogă.

            Articolul 3
            Prezenta decizie intră în vigoare la 17 martie 2020.

            Adoptată la Bruxelles, 12 martie 2020.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 301, 12.11.2008, p. 33.

            (2)  Decizia (PESC) 2019/1988 a Comitetului Politic și de Securitate din 26 noiembrie 2019 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2019/1245 (ATALANTA/4/2019) (JO L 308, 29.11.2019, p. 98).


Decizia Comisiei din 23/01/2020 de declarare a unei concentrări compatibilă cu piaţa comună (Cazul COMP/M.9417 - VOLVO CARS / AB VOLVO / WORLD OF VOLVO JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 09/03/2020 de declarare a unei concentrări compatibilă cu piaţa comună (Cazul COMP/M.9735 - AMEX / GBT) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 06/03/2020 de declarare a unei concentrări compatibilă cu piaţa comună (Cazul COMP/M.9649 - TSR RECYCLING / SIMS METAL MANAGEMENT (CERTAIN RECYCLING ASSETS)) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 06/03/2020 de declarare a unei concentrări compatibilă cu piaţa comună (Cazul COMP/M.9700 - DNATA / ALPHA LSG) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 11/12/2019 de declarare a unei concentrări compatibilă cu piaţa comună (Cazul COMP/M.9590 - OAKTREE / RAFI) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 11/03/2020 de declarare a unei concentrări compatibilă cu piaţa comună (Cazul COMP/M.9684 - PARKS BOTTOM / OMERS / ACCOR / FAIRMONT HOTELS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 04/03/2020 de declarare a unei concentrări compatibilă cu piaţa comună (Cazul COMP/M.9703 - SCP / REAL) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 12/03/2020 de declarare a unei concentrări compatibilă cu piaţa comună (Cazul COMP/M.9721 - APG / IRCP / MERKUR) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 06/03/2020 de declarare a unei concentrări compatibilă cu piaţa comună (Cazul COMP/M.9733 - ENGIE / MIROVA / PREDICA / JV ) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 17/12/2019 de declarare a unei concentrări compatibilă cu piaţa comună (Cazul COMP/M.9622 - EUROVIA INDUSTRIE / ASA-BAU / JV) în temeiul Regulamentului (CE) nr. 139/2004 al Consiliului (Numai textul în limba germană este autentic.)


Decizia Comisiei din 25/02/2020 de declarare a unei concentrări compatibilă cu piaţa comună (Cazul COMP/M.9719 - FFHL / OMERS / RIVERSTONE) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 10/03/2020 de declarare a unei concentrări compatibilă cu piaţa comună (Cazul COMP/M.9715 - PCG / PCC / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 05/03/2020 de declarare a unei concentrări compatibilă cu piaţa comună (Cazul COMP/M.9739 - AXA / GROUPE CREDIT AGRICOLE / ELL LUXEMBOURG 2) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2020/407 a Băncii Centrale Europene din 16 martie 2020 de modificare a Deciziei (UE) 2019/1311 privind o a treia serie de operațiuni țintite de refinanțare pe termen mai lung (BCE/2020/13)

text:
                  17.3.2020

                  RO

                  Jurnalul Oficial al Uniunii Europene

                  L 80/23

         DECIZIA (UE) 2020/407 A BĂNCII CENTRALE EUROPENE
         din 16 martie 2020
         de modificare a Deciziei (UE) 2019/1311 privind o a treia serie de operațiuni țintite de refinanțare pe termen mai lung (BCE/2020/13)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 127 alineatul (2) prima liniuță,
         având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță, articolul 12.1, articolul 18.1 a doua liniuță și articolul 34.1 a doua liniuță,
         având în vedere Orientarea (UE) 2015/510 a Băncii Centrale Europene din 19 decembrie 2014 privind punerea în aplicare a cadrului de politică monetară a Eurosistemului (Orientarea privind documentația generală) (BCE/2014/60) (1),
         întrucât:

                     (1)

                     În conformitate cu articolul 1 alineatul (4) din Orientarea (UE) 2015/510 (BCE/2014/60), Consiliul guvernatorilor poate schimba oricând mijloacele, instrumentele, cerințele, criteriile și procedurile de punere în aplicare a operațiunilor de politică monetară ale Eurosistemului.

                     (2)

                     La data de 22 iulie 2019, în scopul îndeplinirii mandatului său de asigurare a stabilității prețurilor, precum și pentru a contribui la menținerea unor condiții favorabile de creditare bancară și pentru a sprijini orientarea acomodativă a politicii monetare în statele membre a căror monedă este euro, Consiliul guvernatorilor a adoptat Decizia (UE) 2019/1311 a Băncii Centrale Europene (BCE/2019/21) (2). Această decizie a prevăzut o a treia serie de operațiuni țintite de refinanțare pe termen mai lung (targeted longer-term refinancing operations) (denumite în continuare „TLTRO-III”) care urmau să fie desfășurate în perioada septembrie 2019-martie 2021.

                     (3)

                     La 12 martie 2020, pentru a susține accesul la credite bancare al celor mai afectați de răspândirea epidemiei de coronavirus (COVID-19), în special al întreprinderilor mici și mijlocii, Consiliul guvernatorilor a decis modificarea a trei parametri ai TLTRO-III, și anume creșterea alocării de creditare de la 30 % la 50 %, modificarea limitei maxime a ofertei pentru fiecare TLTRO-III, precum și, începând cu septembrie 2021, oferirea opțiunii de rambursare anticipată a sumelor împrumutate în cadrul TLTRO-IIII la 12 luni de la decontarea fiecărei operațiuni în loc de 24 de luni.

                     (4)

                     Pentru a aplica cu efect imediat acești parametri ajustați, prezenta decizie ar trebui să intre în vigoare fără întârziere.

                     (5)

                     Prin urmare, Decizia (UE) 2019/1311 (BCE/2019/21) ar trebui modificată în mod corespunzător,

               ADOPTĂ PREZENTA DECIZIE:

            Articolul 1
            Modificări
            Decizia (UE) 2019/1311 (BCE/2019/21) se modifică după cum urmează:

                        1.

                        Articolul 4 se modifică după cum urmează:

                                    (a)

                                    alineatul (2) se înlocuiește cu următorul text:

                                       „(2)   Alocarea de creditare a fiecărui participant este egală cu 50 % din soldul său total de referință minus orice sumă împrumutată anterior de acest participant la TLTRO-III în cadrul TLTRO-II în conformitate cu Decizia (UE) 2016/810 (BCE/2016/10) și încă în curs la data decontării unei TLTRO-III, ținând seama de orice notificare cu caracter juridic obligatoriu de rambursare anticipată depusă de participant în conformitate cu articolul 6 din Decizia (UE) 2016/810 (BCE/2016/10). Calculele tehnice relevante sunt descrise în anexa I.”;

                                    (b)

                                    alineatul (4) se înlocuiește cu următorul text:

                                       „(4)   Limita ofertei fiecărui participant pentru fiecare TLTRO-III este egală cu alocarea de creditare a acestuia redusă cu sumele împrumutate în cadrul TLTRO-III anterioare. Această sumă este considerată a reprezenta o limită maximă a ofertei pentru fiecare participant și se aplică regulile aplicabile ofertelor care depășesc limita maximă a ofertei, astfel cum sunt stabilite la articolul 36 din Orientarea (UE) 2015/510 (BCE/2014/60). Calculele tehnice relevante sunt descrise în anexa I.”

                        2.

                        La articolul 5a, alineatul (1) se înlocuiește cu următorul text:

                           „(1)   Din septembrie 2021, începând cu 24 de luni de la decontarea fiecărei TLTRO-III, participanții au posibilitatea, pe bază trimestrială, să reducă valoarea TLTRO-III respective sau să o încheie înainte de scadență.”

                        3.

                        În anexa I, secțiunea 1, al treilea paragraf se înlocuiește cu următorul text:
                        „Alocarea de creditare este egală cu 50 % din soldul de referință referitor la participant (*1), minus sumele împrumutate de participant în operațiunile țintite de refinanțare pe termen mai lung în conformitate cu Decizia (UE) 2016/810 (BCE/2016/10) (TLTRO-II) și încă în curs la data decontării TLTRO-III respective, sau zero, dacă această valoare este negativă, respectiv:

                            pentru k = 1,…,7.

                           (*1)  Trimiterile la un «participant» se înțeleg ca aplicabile participanților individuali sau grupurilor TLTRO-III.”"

                        4.

                        în anexa I, secțiunea 1, al cincilea paragraf se înlocuiește cu următorul text:
                        „Limita ofertei aplicabilă fiecărui participant în fiecare TLTRO-III este alocarea de creditare a acestuia BAk
                           , minus sumele împrumutate în cadrul TLTRO-III anterioare. Fie  creditarea unui participant în TLTRO-III k, atunci  când BLk
                            este limita ofertei pentru acest participant în operațiunea k, care este definită după cum urmează:

                        pentru k = 2,…,7.”

            Articolul 2
            Intrare în vigoare
            Prezenta decizie intră în vigoare la 17 martie 2020.

            Adoptată la Frankfurt pe Main, 16 martie 2020.

                  Pentru Consiliul guvernatorilor BCE

                  Președinta BCE

               Christine LAGARDE

            (1)  JO L 91, 2.4.2015, p. 3.

            (2)  Decizia (UE) 2019/1311 a Băncii Centrale Europene din 22 iulie 2019 privind o a treia serie de operațiuni țintite de refinanțare pe termen mai lung (BCE/2019/21) (JO L 204, 2.8.2019, p. 100).


title: Decizia (PESC) 2020/408 a Consiliului din 17 martie 2020 de modificare a Deciziei 2013/798/PESC privind măsuri restrictive împotriva Republicii Centrafricane

text:
                  17.3.2020

                  RO

                  Jurnalul Oficial al Uniunii Europene

                  LI 80/1

         DECIZIA (PESC) 2020/408 A CONSILIULUI
         din 17 martie 2020
         de modificare a Deciziei 2013/798/PESC privind măsuri restrictive împotriva Republicii Centrafricane
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 23 decembrie 2013, Consiliul a adoptat Decizia 2013/798/PESC (1) privind măsuri restrictive împotriva Republicii Centrafricane.

                     (2)

                     La 31 ianuarie 2020, Consiliul de Securitate al Organizației Națiunilor Unite a adoptat Rezoluția 2507 (2020), care prelungește derogările de la embargoul asupra armelor.

                     (3)

                     Prin urmare, Decizia 2013/798/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            La articolul 2 alineatul (1) din Decizia 2013/798/PESC, litera (g) se înlocuiește cu următorul text:

                        „(g)

                        vânzării, furnizării, transferului sau exportului de arme cu un calibru mai mic sau egal cu 14,5 mm, precum și de muniții și componente special concepute pentru aceste arme, precum și de vehicule militare terestre neînarmate și de vehicule militare terestre montate cu arme cu un calibru mai mic sau egal cu 14,5 mm, către forțele de securitate ale Republicii Centrafricane, inclusiv instituțiile civile de aplicare a legii ale statului, în cazul în care astfel de arme, muniții, componente și vehicule sunt destinate exclusiv sprijinirii sau utilizării în cadrul procesului de reformă a sectorului de securitate (RSS) al Republicii Centrafricane, astfel cum au fost notificate în prealabil comitetului;”.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 17 martie 2020.

                  Pentru Consiliu

                  Președintele

               A. METELKO-ZGOMBIĆ

            (1)  Decizia 2013/798/PESC a Consiliului din 23 decembrie 2013 privind măsuri restrictive împotriva Republicii Centrafricane (JO L 352, 24.12.2013, p. 51).


Decizia Comisiei din 13/03/2020 de declarare a unei concentrări compatibilă cu piaţa comună (Cazul COMP/M.9717 - BERGÉ / MITSUBISHI CORPORATION / BERGÉ AUTO / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 13/03/2020 de declarare a unei concentrări compatibilă cu piaţa comună (Cazul COMP/M.9659 - TELIA COMPANY / CAPMAN AIFM / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 06/03/2020 de declarare a unei concentrări compatibilă cu piaţa comună (Cazul COMP/M.9740 - ISQ / RUBIS / RUBIS TERMINAL) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 12/03/2020 de declarare a unei concentrări compatibilă cu piaţa comună (Cazul COMP/M.9724 - GENERALI / UIR / ZARAGOZA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 16/03/2020 de declarare a unei concentrări compatibilă cu piaţa comună (Cazul COMP/M.9754 - KII / INFOR) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 13/03/2020 de declarare a unei concentrări compatibilă cu piaţa comună (Cazul COMP/M.9745 - SUNSUPER / MACQUARIE / PGGM / MAGL) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 13/03/2020 de declarare a unei concentrări compatibilă cu piaţa comună (Cazul COMP/M.9758 - TOYOTA FINANCIAL SERVICES CORPORATION / MITSUI & CO / KINTO BRASIL) în temeiul Regulamentului (CE) nr. 139/2004 al Consiliului (Numai textul în limba engleză este autentic.)